#### Številka: 03217- 7/2011-3

Datum: 12. 10. 2011

## ZAPISNIK

**5. seje Odbora za varstvo okolja, ki je bila v sredo 12. oktobra 2011 ob 16.00 uri,** v prostorih Mestne hiše, v BANKETNI DVORANI, Mestni trg 1, Ljubljana.

NAVZOČI:

Predsednica Dunja PIŠKUR KOSMAČ, podpredsednik mag. Tomaž OGRIN, ostali člani, Mirko BRNIČ JAGER, Jelka ŽEKAR, Metka MACAROL HITI, Jože HORVAT in tajnik odbora Jan SKOBERNE.

NAVZOČNOST OPRAVIČIL: član Miro GORENŠEK.

OSTALI NAVZOČI:

načelnica Oddelka za varstvo okolja Alenka LOOSE s sodelavko Marjano JANKOVIČ, Nuša RUS namesto načelnika Oddelka za urejanje prostora mag. Mirana GAJŠKA, načelnica Oddelka za zdravstvo in socialno varstvo Tilka KLANČAR, Pavle KLAVS namesto načelnice Oddelka za gospodarske dejavnosti in promet Irene RAZPOTNIK, Zdravko MAČEK namesto načelnice Oddelka za ravnanje z nepremičninami Simone REMIH, Polona ČERNE namesto glavne inšpektorice Bogomire SKVARČA in predstavnica JP VO-KA dr. Brigita JAMNIK.

Na zasedanju je bilo 6 navzočih članov odbora.

Člani odbora so pred sejo prejeli gradiva k 1., k 2.tč. so ga člani odbora svetniki prejeli žes sklicem 10. seje MS MOL, gradivo je dosegljivo tudi v elektronski obliki na spletni povezavi:

**4.točka** [**http://www.ljubljana.si/file/954595/4.tocka-rebalans-mol2011-2.pdf**](http://www.ljubljana.si/file/954595/4.tocka-rebalans-mol2011-2.pdf)**,** odbor tega mandata ima evidenco sej, sklice, gradiva, zapisnike, opis pristojnosti oziroma vpogled v delo odbora na spletni povezavi:

[**http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/**](http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/)

Po uvodnem pozdravu predsednice odbora ge. Dunje PIŠKUR KOSMAČ, se je pričela 4. seja odbora v tem mandatu.

In ker ni bilo razprave, je bil dan na glasovanje predlagan dnevni red.

Dnevni red

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | JE | bil sprejet s | 6 | glasovi ZA, | 0 | PROTI od | 6 | navzočih |

**SPREJETI DNEVNI RED:**

1. Potrditev zapisnika, 4. redne seje Odbora za varstvo okolja
2. Obravnava gradiva kot zainteresirano delovno telo mestnega sveta za 10. sejo MS MOL za dan 24. 10. 2011:

* **4. Predlog Odloka o rebalansu proračuna Mestne občine Ljubljana za leto 2011**

1. Informacija o spremljanju razvoja ustreznih merilnikov za spremljanje mikrobioloških parametrov in pesticidov (ustno informacijo bo podal predstavnik JP VO-KA)
2. Pobude in vprašanja

AD 1

Potrditev zapisnika, 4. redne seje odbora

Razpravo v zvezi z zapisnikom je predsednica odbora vezala na svoje poročanje na 9.seji MS MOL dne 24.10.2011.

1. PREDLOG SKLEPA:

Odbor sprejme zapisnik 4. redne seje odbora.

/sklep je sprejet s 6 glasovi za 0 proti od 6 navzočih članov/

AD 2

Obravnava gradiva kot zainteresirano delovno telo mestnega sveta za 10. sejo MS MOL za dan 24. 10. 2011:

* **4. Predlog Odloka o rebalansu proračuna Mestne občine Ljubljana za leto 2011**

Odbor je obravnaval gradivo kot zainteresirano delovno telo mestnega sveta v delu gradiva iz njegove pristojnosti, določeno pristojno delovno telo je Odbor za finance, ki se mu posreduje poročilo odbora. Člani odbora so prejeli opravičilo načelnice Oddelka za finance in računovodstvo, Urše OTONIČAR, ker se seje ni mogla udeležiti, je pa vsem članom odbora posredovala preglednico proračunskih prejemnikov in izdatkov za lažje razumevanje in razpravo. Gradivo so predstavili vsi navzoči predstavniki mestne uprave, načelnica Alenka LOOSE, načelnica Tilka KLANČAR, Nuša RUS, Pavle KLAVS, Zdravko MAČEK in Polona ČERNE.

Člani odbora so razpravljali in izrazili svoja stališča, po zaključeni obravnavi akta je bil dan na glasovanje:

**PREDLOGU SKLEPA:**

**Odbor podpira sprejem Predloga Odloka o rebalansu proračuna Mestne občine Ljubljana za leto 2011 v delu iz njegove pristojnosti.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 6 | glasovi ZA, | 0 | PROTI od | 6 | navzočih |

AD 3

Informacija o spremljanju razvoja ustreznih merilnikov za spremljanje mikrobioloških parametrov in pesticidov

Ustno informacijo je dala predstavnica JP VO-KA dr. Brigita JAMNIK. Predstavila je problematiko in delovanje vodovodnih sistemov na področju Ljubljane oskrbnice JP VO-KA in kaj se je dogajalo po razpravi na 10. seji Odbora za varstvo okolja, ki je bila 23.marca 2010 v prejšnji sestavi odbora.

Povedala je katere metode ugotavljanja mikrobiološkega stanja vode so aktualne in verodostojne v današnji praksi, kateri parametri so upoštevani in če kje dezinfekcijsko sredstvo sploh ne bo potrebno!

Člane odbora je posebej zanimalo stanje na vodovarstvenih območjih, stanje nitratov v vodi, ipd. Tako je predsednica odbora obljubila, da bodo člani odbora tega sestava sprejeli informacijo o lastniškem stanju za področje vodarne Brest, ki je bila predmet obravnave odbora v prejšnjem sestavu in povzela iz razprave izhodiščni sklep o nabavi ustreznih merilnikov, ki omogočajo on-line spremljanje kakovosti podzemne vode na kritične parametre. Tak sklep je bil sprejet že na 10.seji OVO v prejšnji sestavi, vendar v postopku sprejemanja in potrditve zapisnika naknadno spremenjen!

Člani odbora so razpravljali in izrazili svoja stališča, po zaključeni razpravi o problematiki podane v ustni informaciji predstavnice JP VO\_KAdr. Brigite JAMNIK, je odbor informacijo sprejel na znanje in dan je bil na glasovanje:

**PREDLOG SKLEPA:**

**Odbor za varstvo okolja predlaga županu Zoranu JANKOVIĆU, da JP VODOVOD-KANALIZACIJA d.o.o. takoj opremi vodnjake vodarne Brest z ustreznimi merilniki, ki omogočajo on-line spremljanje kakovosti podzemne vode na kritične parametre, ter sprejme načrte opremljenosti tudi drugih vodnjakov iz pristojnosti istega javnega podjetja.**

**Obrazložitev:**

V vodarni Brest se vzpostavi on-line nadzor kakovosti podzemne vode, kot sistem zgodnjega opozarjanja in ugotavljanja onesnaženj, ki bo služil za možno takojšnje ukrepanje in ustrezno dezinfekcijo. Tak sistem naj bi se postopoma uvedlo v vseh vodnjakih vodarn tudi na Ljubljanskem polju, kjer se vodnjaki napajajo tudi v večji meri iz padavinske vode in so zato zelo ranljivi na dogajanja na površju.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 6 | glasovi ZA, | 0 | PROTI od | 6 | navzočih |

AD 4

Pobude in vprašanja

1. Član odbora Jože HORVAT je navzoče seznanil s civilno pobudo Ekologov brez meja in predlagal, da policija prednostno ukrepa pri vseh odlaganjih odpadnih materialov prosto v naravo in naj se to informacijo posreduje javnosti!

* Pojasnilo je dala načelnica OVO Alenka LOOSE, ki je pri svojem delu oddelka sodelovala s to civilno inciativo in jih je usmerila pri svojih aktivnostih in tudi poudarila o sodelovanju pri akcijah za odstranitev »ambrozije«! Člani odbora bodo prejeli informacijo o lastniški strukturi Jarškega proda.

1. Član odbora podpredsednik mag. Tomaž OGRIN je seznanil odbor, da je napisal v jesenski številki Koseškem Glasu članek o povečanju cianobakterij v Koseškem bajerju in da bi bilo potrebno pripraviti navodila za ukrepanje!
2. Prav tako je mag. Tomaž OGRIN je predlagal, da bi naj odbor seznanili z informacijo o pripravah odloka o zelenih površinah, kajti javnosti smo dolžni posredovati vsaj navodila za obžagovanje drevja.
3. Prav tako je mag. Tomaž OGRIN predlagal, da bi moralo Ministrstvo za kmetijstvo prekiniti izplačevanje subvencij za intenzivno koruzo na področju Barja v okolici Podpeči in tam, kjer je veliko odtekanje meteornih voda v očiščene kanale med njivami. Prav tako bi bilo potrebno prepovedati zlivanje gnojevke, odpadne fekalne vode iz greznic. Pričakuje se, da bi se s temi problemi ubadala uprava Narodnega parka Barje.

Seja odbora je bila zaključena ob 17.40 uri.

|  |  |
| --- | --- |
| Zapisal:  Jan Skoberne tajnik | Predsednica:  Dunja Piškur Kosmač |